Document ID: 32010L0022

SMERNICA KOMISIE 2010/22/EÚ
z 15. marca 2010,
ktorou sa na účely prispôsobenia technickému pokroku menia a dopĺňajú smernice Rady 80/720/EHS, 86/298/EHS, 86/415/EHS a 87/402/EHS a smernice Európskeho parlamentu a Rady 2000/25/ES a 2003/37/ES týkajúce sa typového schvaľovania poľnohospodárskych a lesných traktorov
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Rady 80/720/EHS z 24. júna 1980 o aproximácii právnych predpisov členských štátov týkajúcich sa priestoru pre obsluhu, prístupu k miestu vodiča, k dverám a oknám poľnohospodárskych a lesných kolesových traktorov (1), a najmä na jej článok 3,
so zreteľom na smernicu Rady 86/298/EHS z 26. mája 1986 o ochranných konštrukciách chrániacich pri prevrátení, ktoré sú namontované na zadnej časti úzkorozchodných kolesových a lesných traktorov (2), a najmä na jej článok 12,
so zreteľom na smernicu Rady 86/415/EHS z 24. júla 1986 o montáži, umiestnení, obsluhe a označení ovládačov kolesových poľnohospodárskych alebo lesných traktorov (3), a najmä na jej článok 4,
so zreteľom na smernicu Rady 87/402/EHS z 25. júna 1987 o ochranných konštrukciách chrániacich pri prevrátení, ktoré sú namontované pred sedadlom vodiča kolesových a lesných traktorov (4), a najmä na jej článok 11,
so zreteľom na smernicu Európskeho parlamentu a Rady 2000/25/ES z 22. mája 2000 o opatreniach proti emisiám plynných a pevných znečisťujúcich látok motorov na pohon poľnohospodárskych alebo lesných traktorov, ktorou sa mení a dopĺňa smernica Rady 74/150/EHS (5), a najmä na jej článok 7,
so zreteľom na smernicu Európskeho Parlamentu a Rady 2003/37/ES z 26. mája 2003 o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami, ktorou sa zrušuje smernica 74/150/EHS (6), a najmä na jej článok 19 ods. 1 písm. a) a b),
keďže:
(1)
Pokiaľ ide o smernicu 80/720/EHS, malo by sa objasniť, ktoré okná je možné určiť ako núdzové výstupy.
(2)
Pokiaľ ide o smernicu 86/415/EHS, s cieľom zlepšiť bezpečnosť traktorov, je vhodné špecifikovať bezpečnostné požiadavky pre vonkajšie ovládače vývodového hriadeľa.
(3)
Pokiaľ ide o smernicu 86/415/EHS, s cieľom prispôsobiť normy Spoločenstva normám pre ovládače kolesových poľnohospodárskych alebo lesných traktorov, platným celosvetovo, by sa malo povoliť používanie obrázkov podľa noriem ISO 3767-1:1996 a ISO 3767-2:1996 ako symbolov pre ovládače.
(4)
Pokiaľ ide o smernicu 2000/25/ES, s cieľom dosiahnuť súlad so zavedením nových stupňov pre limity (IIIA, IIIB a IV), zavedených smernicou Komisie 2005/13/ES (7), je potrebné špecifikovať určité doplnkové ukazovatele.
(5)
Pokiaľ ide o smernicu 2003/37/ES, z dôvodu zrozumiteľnosti by sa v informačných dokumentoch mali používať presnejšie formulácie niektorých bodov.
(6)
Pokiaľ ide o smernice 2003/37/ES, 86/298/EHS a 87/402/EHS so zreteľom na skutočnosť, že rozhodnutie OECD C(2005) 1 Rady OECD bolo naposledy zmenené a doplnené rozhodnutím C(2008) 128 z októbra 2008, je potrebné aktualizovať odkazy na kódexy OECD. Z dôvodu právnej istoty je potrebné do smerníc začleniť relevantné texty takýchto dokumentov OECD.
(7)
Smernice 80/720/EHS, 86/298/EHS, 86/415/ES, 87/402/EHS, 2000/25/ES a 2003/37/ES by sa mali zodpovedajúcim spôsobom zmeniť a doplniť.
(8)
Opatrenia stanovené v tejto smernici sú v súlade so stanoviskom výboru zriadeného podľa článku 20 ods. 1 smernice 2003/37/ES,
PRIJALA TÚTO SMERNICU:
Článok 1
Zmeny a doplnenia smernice 80/720/EHS
Smernica 80/720/EHS sa mení a dopĺňa podľa prílohy I k tejto smernici.
Článok 2
Zmena a doplnenie smernice 86/298/EHS
Smernica 86/298/EHS sa mení a dopĺňa podľa prílohy II k tejto smernici.
Článok 3
Zmena a doplnenie smernice 86/415/EHS
Smernica 86/415/EHS sa mení a dopĺňa podľa prílohy III k tejto smernici.
Článok 4
Zmena a doplnenie smernice 87/402/EHS
Smernica 87/402/EHS sa mení a dopĺňa podľa prílohy IV k tejto smernici.
Článok 5
Zmena a doplnenie smernice 2000/25/ES
Smernica 2000/25/ES sa mení a dopĺňa podľa prílohy V k tejto smernici.
Článok 6
Zmena a doplnenie smernice 2003/37/ES
Smernica 2003/37/ES sa mení a dopĺňa takto:
1.
v článku 12 ods. 4 sa výraz „protokol o teste“ nahrádza výrazom „skúšobný protokol“
[týka sa len anglickej verzie];
2.
prílohy I a II sa menia a dopĺňajú v súlade s prílohou VI k tejto smernici.
Článok 7
Transpozícia
1. Členské štáty prijmú a uverejnia najneskôr do 30. apríla 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
Členské štáty uplatňujú tieto opatrenia od 1. mája 2011 s výnimkou článku 5, ktorý uplatňujú od dátumu nadobudnutia účinnosti tejto smernice.
Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
Článok 8
Nadobudnutie účinnosti
Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
Článok 9
Adresáti
Táto smernica je určená členským štátom.
V Bruseli 15. marca 2010

Labels: 7
8
6